|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **NACRT**  **Odluke o izmjenama i dopuni Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela** | |
| **KOPRIVNIČKO-KRIŽEVAČKA ŽUPANIJA** | |
| **Početak savjetovanja**  **4. kolovoza 2022.** | **Završetak savjetovanja**  **3. rujna 2022.** |

RAZLOG DONOŠENJA

|  |
| --- |
| Na temelju članka 31. stavka 2. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/cms.htm?id=260)., [60/01](http://www.zakon.hr/cms.htm?id=261)., [129/05](http://www.zakon.hr/cms.htm?id=262)., [109/07](http://www.zakon.hr/cms.htm?id=263)., [125/08](http://www.zakon.hr/cms.htm?id=264)., [36/09](http://www.zakon.hr/cms.htm?id=265)., [150/11](http://www.zakon.hr/cms.htm?id=267)., [144/12](http://www.zakon.hr/cms.htm?id=268)., [19/13](http://www.zakon.hr/cms.htm?id=285).- pročišćeni tekst, 137/15.- ispravak, 123/17., 98/19. i 144/20.) (u daljnjem tekstu: Zakon) predstavničko tijelo jedinice lokalne i područne (regionalne) samouprave donosi odluku o pravu na naknadu za člana svojeg predstavničkog tijela.  Svrha ovim izmjena i dopune je usklađivanje postojeće Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela („Službeni glasnik Koprivničko-križevačke županije“ broj 11/14., 2/19., 9/20. i 3/21.) (u daljnjem tekstu: Odluka) s odredbama Zakona kao i uputama Ministarstva pravosuđa i uprave KLASA: 023-01/21-01/692, URBROJ: 514-07-02-02/01-21-01 od 10. prosinca 2021. godine i KLASA: 024-01/22-01/06, URBROJ: 514-07-02-02/01-22-02 od 14. veljače 2022. godine (u daljnjem tekstu: upute Ministarstva) te poboljšanje teksta ove Odluke u cjelini.  Sukladno Zakonu o uvođenju eura kao službene valute u Republici Hrvatskoj („Narodne novine“ broj 57/22. i 88/22.-ispravak), opći akti koji stupaju na snagu prije uvođenja eura kao službene valute u Republici Hrvatskoj, ne sadržavaju dvojno iskazivanje novčanih vrijednosti na način da su istodobno istaknuti u kuni i u euru uz primjenu fiksnog tečaja konverzije i sukladno propisanim pravilima za preračunavanje i zaokruživanje. Radi lakšeg snalaženja, u obrazloženju ove Odluke navest će se dvojno iskazivanje prema fiksnom tečaju konverzije koji iznosi 7,53450 kuna = 1 euro.  Člankom 31.a Zakona definirana je ukupna godišnja neto naknada po članu predstavničkog tijela koja ne smije iznositi više od 14.000,00 kuna jer Koprivničko-križevačka županija spada u red županija između 100 000 i 200 000 stanovnika, a što je predviđeno u **članku 1.** ove Odluke. Iz toga proizlazi da rashodi na ime neto naknada za 37 članova Županijske skupštine ne smiju, u proračunu Županije, iznositi više od 518.000,00 kuna godišnje.  **Članak 2.** ove Odluke mijenja visinu mjesečne naknade za rad predsjednika i potpredsjednika Županijske skupštine i to tako da istu umanjuje te ona iznosi za predsjednika 1.130,18 kuna (150,00 eura) umjesto dosadašnjih 1.750,00 kuna i za potpredsjednika 979,49 kuna (130,00 eura), umjesto dosadašnjih 1.500,00 kuna.  Naime prema uputama Ministarstva potrebno je naknade za rad izračunati na drugačiji način, a što se ovom izmjenom i predlaže.  **Člankom 3.** ove Odluke mijenjaju se mjesečne naknade za rad članova Županijske skupštine te se ista povećava na način da umjesto postojećih 500,00 kuna ista sada iznosi 753,45 kuna (100,00 eura). Dok se naknada za rad u radnom tijelu definira u iznosu od 150,69 kuna (20,00 eura).  **Članak 4.** ove Odluke dodaje novi članak u postojeću Odluku jer je isto potrebno radi preglednosti i jasnosti samog teksta koji se odnosi na način isplate naknade.  **Člankom 5.** ove Odluke precizirane su osobe koje su izuzeci i kojima ne pripada pravo na naknadu za rad, već samo pravo na isplatu troškova prijevoza.  **Člancima 6. i 7.** Odluke brišu se riječi koje su se odnosile na vrijeme kada je Koprivničko-križevačka županija na lokalnim izborima birala dva zamjenika župana.  U **članku 8.** Odluke naznačuje se dan stupanja na snagu i isti određen za dan 1. listopada 2022. godine.  Predlaže se članicama i članovima Županijske skupštine Koprivničko-križevačke županije da donesu Odluku o izmjenama i dopuni Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela, sve u predloženom tekstu. |

Pozivamo predstavnike javnosti da najkasnije do 3. rujna 2022. godine dostave svoje komentare na Nacrt **Odluke o izmjenama i dopuni Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela** putem OBRASCA za savjetovanja na e-mail: [helena.matica@kckzz.hr](mailto:helena.matica@kckzz.hr)

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg prijedloga **Odluke o izmjenama i dopuni Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela**

KLASA: 013-04/22-01/7

URBROJ: 2137-02/01-22-1

Koprivnica, 4. kolovoza 2022.